જ્યારે યાવર બશીર સ્થાનિક આતંકી હતો અને અબુ માવિયા પાકિસ્તાની આતંકી હતો. માર્યા ગયેલા આતંકીઓ પાસેથી એકે-૪૭ રાઇફલ સહિત અન્ય સામગ્રી મળી આવી હતી. ડીજીપી એસ.પી. વૈદ્યે આજે સવારે ટ્વિટ કરીને માહિતી આપી હતી કે ત્રીજો આતંકી સ્થાનિક હતો અને તેનું નામ યાવર હતું. તેની લાશનો પોલીસે કબજો લીધો છે, જ્યારે ચોથો આતંકી જખમી હાલતમાં જીવતો પકડાયો છે. તેમણે એવી જાણકારી આપી હતી કે અગાઉ અબુ ઇસ્માઇલ અને હવે અબુ માવિયા, ફુરકાન અને યાવરની સાથે એ ગ્રૂપનો સફાયો થઇ ગયો છે, જેમણે જુલાઇ-ર૦૧૭માં અમરનાથયાત્રીઓ પર હુમલો કર્યો હતો.